ang manananggol ay napangiti: ang binatay napadadala sa ibang landas at doon niya lilituhin, lito na nga. diyan nga naririyan ang kid sa karaniwang sabi; hindi nga ba kapuripuri ang tumulong sa pamahalaan pag ang pagtulong ay sa pamag itan ng pangangayupapa, alinsunurin ang kaniyang mga kapasiyahan, ang tuwid na katuturan ng mga batas na katugon ng tuwid na paghahaka ng mga namamahala at hindi malalaban sa unang una at karaniwang paraan sa pagkukuro ng mga ginoong may hawak ng ikaaanyo ng mga taong bumubuo ng isang kapisanan. at dahil dito ay masama, karapatdapat parusahan, sapagkat nakahahalay sa batayan ng kapangyarihan, ang gumawa ng isang bagay na laban sa kaniyang mga munakala kahit na inaakalang mabuti kay sa nanggagaling sa pamahalaan, sapagkat ang gayong kagagawan ay makasusugat sa kaniyang katibayan na siyang batayan ng alin mang pamamahala sa mga bayang sakop.